
ROZSUDOK V MENE SLOVENSKEJ REPUBLIKY Správny súd v Bratislave v konaní pred sudcom JUDr. Filipom Hudecom v právnej veci žalobkyne: A. B., nar. XX.XX.XXXX, bytom X. XXXX XXXX/XX, C., štátna občianka SR, proti žalovanej: Sociálna poisťovňa, ústredie, so sídlom Ul. 29. augusta 8 - 10, 813 63 Bratislava, IČO: 30 807 484, v konaní o správnej žalobe v sociálnych veciach, o preskúmanie zákonnosti rozhodnutia žalovanej (generálneho riaditeľa) č. XXX XXX XXXX X zo dňa 20.10.2022, takto rozhodol: I. Správny súd v Bratislave žalobu z a m i e t a . II. Žalovanej súd právo na náhradu trov konania nepriznáva. odôvodnenie: I. Administratívne konanie a rozhodnutie žalovanej 1. Sociálna poisťovňa, ústredie (ďalej aj „Sociálna poisťovňa“ alebo „prvostupňový orgán“), po posúdení zdravotného stavu žalobkyne vykonaného na základe žiadosti žalobkyne o zvýšenie invalidného dôchodku zo dňa 29.12.2021, vydala dňa 14.02.2022 rozhodnutie č. XXX XXX XXXX X (ďalej len „prvostupňové rozhodnutie“), ktorým bola žalobkyni podľa § 70, § 71, § 73, § 112 ods. 4 a § 263 ods. 1 zákona č. 461/2003 Z. z. (ďalej aj „ZSP“) v znení neskorších predpisov a podľa § 29 ods. 1 zákona č. 100/1988 Zb. o sociálnom zabezpečení žiadosť zamietnutá, pretože podľa posudku posudkového lekára sociálneho poistenia Sociálnej poisťovne, pobočky v Nitre (ďalej len „posudkový lekár pobočky“) zo dňa 01.02.2022 žalobkyňa je naďalej invalidná podľa § 71 ods. 1 ZSP, lebo pre dlhodobo nepriaznivý zdravotný stav má pokles schopnosti vykonávať zárobkovú činnosť o viac ako 40% v porovnaní so zdravou fyzickou osobou, ale miera poklesu schopnosti vykonávať zárobkovú činnosť bola žalobkyni určená naďalej na 55%. Súčasne bolo konštatované, že žalobkyňa je naďalej čiastočne invalidná podľa § 37 ods. 3 písm. b) zákona č. 100/1988 Zb. v znení zákona č. 194/1994 Z. z. a zákona č. 107/1999 Z. z., lebo pre dlhodobo nepriaznivý zdravotný stav žalobkyňa je schopná vykonávať doterajšie alebo iné sústavné zamestnanie len za osobitne uľahčených pracovných podmienok. Prílohou prvostupňového rozhodnutia je odborný posudok o invalidite zo dňa 01.02.2022. 2. Proti predmetnému prvostupňovému rozhodnutiu podala žalobkyňa v zákonom stanovenej lehote odvolanie, v ktorom uviedla, že nesúhlasí s posúdením jej zdravotného stavu a s určenou mierou poklesu schopnosti vykonávať zárobkovú činnosť a žiadala o priznanie plného invalidného dôchodku. 3. Generálny riaditeľ Sociálnej poisťovne ako odvolací orgán (ďalej ako „žalovaná“) preskúmal prvostupňové rozhodnutie a priloženú spisovú dokumentáciu žalobkyne v celom rozsahu, pričom dospel k záveru, že postup prvostupňového orgánu bol správny, a preto rozhodnutím č. XXX XXX XXXX
X zo dňa 20.10.2022 odvolanie žalobkyne v celom rozsahu zamietol a prvostupňové rozhodnutie prvostupňového orgánu potvrdil (ďalej len „napadnuté rozhodnutie“). 4. Napadnuté rozhodnutie žalovaná odôvodnila tým, že na základe podaného odvolania bol zdravotný stav žalobkyne opätovne posúdený posudkovým lekárom pobočky, a to dňa 30.03.2022, ktorý zotrval na pôvodnom posúdení zdravotného stavu žalobkyne a vzhľadom na to, že odvolaniu nevyhovel, tak odstúpil kompletný posudkový spis posudkovému lekárovi sociálneho poistenia Sociálnej poisťovne, ústredie so sídlom v Nitre (ďalej len „posudkový lekár ústredia“). Uviedla, že vzhľadom na to, že pred 01.01.2004 bol žalobkyni priznaný čiastočný invalidný dôchodok podľa predpisov účinných pred 01.01.2004 a tento žalobkyňa poberala k 01.01.2004, na základe žiadosti bol dlhodobo nepriaznivý zdravotný stav žalobkyne preskúmaný aj podľa zákona č. 100/1988 Zb. v znení neskorších predpisov. Konštatovala, že posudkový lekár ústredia posúdil zdravotný stav žalobkyne 12.10.2022 s nasledovným záverom „Účastníčka konania je čiastočne invalidná od 1. marca 1993, od 7. novembra 2019 s určenou mierou poklesu schopnosti vykonávať zárobkovú činnosť 55 %, z toho 45 % pre obmedzenie pohyblivosti bedrových kĺbov stredne ťažkého stupňa, so zvýšením o 10 % pre ostatné zdravotné postihnutia. Aktuálne bola účastníčka konania posúdená z dôvodu nesúhlasu s ponechanou percentuálnou mierou 55 % pri novej žiadosti o zvýšenie sumy invalidného dôchodku. V odvolaní doložila nové odborné vyšetrenia i vyšetrenia z minulosti, ktoré boli pri predchádzajúcich hodnoteniach zdravotného stavu posudkovo zohľadnené - alergologické vyšetrenia z obdobia 1973 - 1975 a psychologické vyšetrenie z roku 2005. V odvolaní ďalej namieta, že najzávažnejším ochorením, ktorým trpí, sú degeneratívne zmeny bedrových kĺbov, ktoré ako hlavnú diagnózu mala určené aj pri posúdení zdravotného stavu dňa 14. apríla 2020. Dlhoročne trpí ťažkosťami týkajúcimi sa prevažne pohybového aparátu. Poruchy hybnosti krčnej a driekovej chrbtice sú pri diskopatiách v krčnom úseku a degeneratívnych zmenách driekového úseku s radikulárnym dráždením ľavej dolnej končatiny v dermatóme S1, bez prítomnosti iritačnej a zánikovej symptomatológie horných i dolných končatín, zhoršenia sú zvládnuté ambulantnou, konzervatívnou formou liečby. Chôdza je antalgická s potrebou opory, limitovaná nadhmotnosťou i degeneratívnymi zmenami bedrových kĺbov, ktoré r?ntgenologicky dosahujú III. stupeň, ale klinicky dlhodobo pretrváva ľahké obmedzenie v zmysle ohýbania, s rotáciami viaznúcimi iba v krajných polohách. Podľa všeobecného posudkového hľadiska, uvedeného v prílohe č. 4 k zákonu č. 461/2003 Z. z. sa pri posudzovaní zdravotného stavu na účely invalidity určí miera poklesu schopnosti vykonávať zárobkovú činnosť podľa funkčného postihnutia. Samotné r?ntgenologicky, alebo inými zobrazovacími metódami zistené degeneratívne zmeny nezapríčiňujú pokles schopnosti zárobkovej činnosti. Účastníčka konania je dlhoročne v ambulantnej liečbe psychiatra pre recidivujúcu depresívnu poruchu, ktorá je hodnotená ako stredne ťažká, ťažšie odkloniteľná pri dysfunkčnom matrimóniu s existenčnými problémami, myslenie je bez bludov u osobnosti simplexnej s intelektovými schopnosťami v dolnom pásme populačného priemeru. Od detstva je sledovaná alergológom pre časté infekty dýchacích ciest pri dysregulácii špecifickej bunkovej imunity. Bola vyšetrená pneumológom s vyhovujúcou saturáciou krvi kyslíkom, opakovane bez ventilačnej poruchy pri spirometrickom vyšetrení, pneumológ vyslovil podozrenie na reštrikčnú ventilačnú poruchu. Hodnoty krvného tlaku sú antihypertenzívnou liečbou pod kontrolou, bez porúch kinetiky srdcových oddielov s vyhovujúcou výtlakovou funkciou ľavej srdcovej komory, na očnom pozadí so začínajúcim sklerotickými cievnymi zmenami. Artériová hypertenzia je hodnotená s miernym rizikom. Obojstranné varixy dolných končatín sú hemodynamicky nezávažné, sklerotické zmeny ciev dolných končatín sú s dostačujúcim kolaterálnym obehom. Iritačný zápal kože rúk je zvládnutý lokálnou liečbou, deviácia nosového septa je indikovaná na septoplastiku. Po zhodnotení predložených odborných vyšetrení podľa všeobecného posudkového hľadiska je rozhodujúcim zdravotným postihnutím obmedzenie pohybu bedrových kĺbov stredne ťažkého stupňa, s prislúchajúcou mierou poklesu schopnosti vykonávať zárobkovú činnosť na hornej hranici percentuálneho rozpätia, 45 %, nakoľko porovnaním ortopedických nálezov (7. november 2019) pri predchádzajúcom posúdení nenastalo funkčné zhoršenie hybnosti bedrových kĺbov. Ostatné ochorenia, ktoré nie sú rozhodujúcim zdravotným postihnutím, ale svojou podstatou ovplyvňujú funkčný stav organizmu, podmieňujú zvýšenie percentuálnej miery poklesu schopnosti vykonávať zárobkovú činnosť o 10%. Celková miera poklesu schopnosti vykonávať zárobkovú činnosť je podľa zákona č. 461/2003 Z. z. v znení neskorších predpisov 55 % naďalej, pretože od posledného posúdenia zdravotného stavu nenastalo také zhoršenie, ktoré by viedlo k zmene percentuálnej miery. Podľa zákona č. 100/1988 Zb. v znení neskorších predpisov čiastočná invalidita trvá naďalej.“ Konštatovala, že zdravotný stav žalobkyne bol posúdený bez účasti žalobkyne, pretože z dôvodu pandemickej krízovej situácie sa posúdenie zdravotného stavu za osobnej účasti v súlade s § 293eu ZSP v znení zákona č. 66/2020 Z. z. v spojení s § 153 ods. 5 ZSP nevykonáva. Uviedla, že za rozhodujúce zdravotné postihnutie žalobkyne posudkový
lekár ústredia určil Choroby podporného a pohybového aparátu, postihnutie končatín, obmedzenie pohybu bedrových kĺbov stredného stupňa, obojstranné, a to podľa kapitoly XV, oddielu G, položky 41.2, písmena b) prílohy č. 4 k ZSP v znení neskorších predpisov a mieru poklesu schopnosti vykonávať zárobkovú činnosť určil na 45% (z rozpätia 40% až 45%); za ostatné zdravotné postihnutia žalobkyne posudkový lekár ústredia zvýšil mieru poklesu schopnosti vykonávať zárobkovú činnosť o 10% podľa § 71 ods. 8 ZSP v znení zákona č. 310/2006 Z. z. – teda na 55%. Uzavrela, že celková miera poklesu schopnosti vykonávať zárobkovú činnosť po posúdení zdravotného stavu žalobkyne posudkovými lekármi sociálneho poistenia v rámci odvolacieho konania je naďalej 55%. Súčasne konštatovala, že žalobkyňa je aj naďalej invalidná podľa § 37 ods. 3 písm. b) zákona č. 100/1988 Zb. v znení zákona č. 194/1994 Z. z. a zákona č. 107/1999 Z. z., lebo pre dlhodobo nepriaznivý zdravotný stav je žalobkyňa schopná vykonávať doterajšie alebo iné sústavné zamestnanie len za osobitne uľahčených pracovných podmienok. Konštatovala, že súčasťou odôvodnenia napadnutého rozhodnutia je aj odborný posudok o invalidite posudkového lekára ústredia, ktorý tvorí časť Lekárskej správy zo dňa 12.10.2022 a je prílohou napadnutého rozhodnutia. Mala za to, že nakoľko nenastala zmena v posúdení zdravotného stavu žalobkyne, tak žalobkyni patrí invalidný dôchodok naďalej v nezmenenej sume. Konštatovala, že posúdenie dlhodobo nepriaznivého zdravotného stavu a jeho následkov na schopnosť fyzickej osoby vykonávať zárobkovú činnosť vyžaduje odborné lekárske znalosti. Vo veciach sociálneho poistenia je dokazovanie v tomto smere zverené v súlade s § 153 ods. 5 ZSP posudkovým lekárom sociálneho poistenia Sociálnej poisťovne. Bola toho názoru, že v odvolacom konaní žalobkyňa neuviedla žiadne také nové skutočnosti, ktoré by spochybnili úplnosť, objektivitu a presvedčivosť posudkov posudkových lekárov sociálneho poistenia zadovážených v konaní, a ktoré by prijatý záver v posudkoch posudkových lekárov sociálneho poistenia spochybnili alebo vyvrátili. II. Žaloba 5. Žalobkyňa v správnej žalobe nesúhlasila s posúdením jej zdravotného stavu. Uviedla, že podľa lekárskych záznamov má obojstrannú koxartrózu III. ťažkého stupňa a táto diagnóza je zaradená do kapitoly XV, oddielu G, položky 41.3, písmena b) prílohy č. 4 k ZSP v znení neskorších predpisov. Namietala, že posudkový záver nebol verifikovaný znalcom z odboru ortopédia. Žiadala o zaradenie svojej najzávažnejšej diagnózy do kapitoly XV, oddielu G, položky 41.3, písmena b) prílohy č. 4 k ZSP v znení neskorších predpisov, kde je miera poklesu schopnosti vykonávať zárobkovú činnosť určená od 70% do 75% a za ostatné zdravotné postihnutia žiadala o zvýšenie miery poklesu o 10% tak, aby miera poklesu bola celkovo nad 70%. Nežiadala o nariadenie pojednávania. III. Vyjadrenia účastníkov konania 6. Žalovaná vo vyjadrení k žalobe zo dňa 13.02.2023 uviedla, že posúdenie dlhodobo nepriaznivého zdravotného stavu a jeho následkov na schopnosť fyzickej osoby vykonávať zárobkovú činnosť vyžaduje odborné lekárske znalosti. Konštatovala, že činnosť posudkových lekárov sociálneho poistenia spočíva v náležitom objektívnom a nestrannom zistení a posúdení zdravotného stavu žalobkyne, a to na základe doloženej zdravotnej dokumentácie, ako aj z lekárskych správ a záverov odborných lekárov. Uviedla, že posudkoví lekári sociálneho poistenia opakovane dospeli k rovnakému záveru, že u žalobkyne je rozhodujúcim zdravotným postihnutím ochorenie koxartróza - artróza bedrového kĺbu - obojstranná M 16, ktoré zaradili do kapitoly XV, oddielu G, položky 41.2, písmena b) prílohy č. 4 k ZSP v znení neskorších predpisov a mieru poklesu schopnosti vykonávať zárobkovú činnosť určili na 45% (z rozpätia 40% až 45%); za ostatné zdravotné postihnutia žalobkyne zvýšili posudkoví lekári mieru poklesu schopnosti vykonávať zárobkovú činnosť o 10% podľa § 71 ods. 8 ZSP v znení zákona č. 310/2006 Z. z., na celkových 55%. Konštatovala, že posudkový lekár ústredia sa v posudku zo dňa 12.10.2022 vysporiadal aj s námietkami žalobkyne vo veci zaradenia rozhodujúceho zdravotného postihnutia do príslušnej položky kapitoly XV, oddielu G, položky 41.2, písmena b) prílohy č. 4 k ZSP v znení neskorších predpisov, a to nasledovne: „Dlhoročne trpí ťažkosťami týkajúcimi sa prevažne pohybového aparátu. Poruchy hybnosti krčnej a driekovej chrbtice sú pri diskopatiách v krčnom úseku a degeneratívnych zmenách driekového úseku s radikulárnym dráždením ľavej dolnej končatiny v dermatome S1, bez prítomnosti iritačnej a zánikovej symptomatológie horných i dolných končatín, zhoršenia sú zvládnuté ambulantnou, konzervatívnou formou liečby. Chôdza je antalgická s potrebou opory, limitovaná nadhmotnosťou i degeneratívnymi zmenami bedrových kĺbov, ktoré r?ntgenologicky
dosahujú III. stupeň, ale klinicky dlhodobo pretrváva ľahké obmedzenie v zmysle ohýbania, s rotáciami viaznúcimi iba v krajných polohách. Podľa všeobecného posudkového hľadiska, uvedeného v prílohe č. 4 k zákonu č. 461/2003 Z. z. sa pri posudzovaní zdravotného stavu na účely invalidity určí miera poklesu schopnosti vykonávať zárobkovú činnosť podľa funkčného postihnutia. Samotné r? ntgenologicky, alebo inými zobrazovacími metódami zistené degeneratívne zmeny nezapríčiňujú pokles schopnosti zárobkovej činnosti.“ Uviedla, že pochybnosti žalobkyne o tom, že jej zdravotný stav nebol v konaní správne posúdený sú neodôvodnené, vyvolané len jej subjektívnym presvedčením, čo nie je dôvod na spochybnenie správnosti skutkových zistení a záverov prijatých v konaní. K námietke žalobkyne, ktorou namieta, že k posúdeniu jej zdravotného stavu nebol prizvaný odborný lekár z odboru ortopédia, poukázala na to, že posudkový lekár ústredia v posudku zo dňa 12.10.2022 k predmetnej veci uviedol, že: „Po zhodnotení predložených odborných vyšetrení podľa všeobecného posudkového hľadiska je rozhodujúcim zdravotným postihnutím obmedzenie pohybu bedrových kĺbov stredne ťažkého stupňa, s prislúchajúcou mierou poklesu schopnosti vykonávať zárobkovú činnosť na hornej hranici percentuálneho rozpätia, 45 %, nakoľko porovnaním ortopedických nálezov (zo 7. november 2019) pri predchádzajúcom posúdení nenastalo funkčné zhoršenie hybnosti bedrových kĺbov.“ Z uvedeného podľa jej názoru vyplýva, že posudkový lekár ústredia mal k dispozícii dostatočne úplné a presvedčivé odborné lekárske správy, na základe ktorých mohol objektívne zhodnotiť zdravotný stav žalobkyne, a to aj bez prizvania odborného lekára z oblasti ortopédia. Konštatovala, že žalobkyňa nepredložila také listinné dôkazy (najmä odborné lekárske nálezy), ktorými by spochybnila úplnosť, objektivitu a presvedčivosť posudkov posudkových lekárov sociálneho poistenia zadovážených v tomto konaní, a ktoré by prijatý záver v posudkoch posudkových lekárov sociálneho poistenia spochybnili alebo vyvrátili. Uviedla, že podľa § 184 ods. 1, 5 a § 196 ods. 1, 6 ZSP fyzická osoba, ktorá si uplatnila nárok na dávku (invalidný dôchodok) alebo žiada o zvýšenie sumy už priznanej dávky, je povinná preukázať skutočnosti rozhodujúce na nárok na dávku alebo jej výplatu a je povinná navrhnúť dôkazy na podporu svojich tvrdení. Mala za to, že zdravotný stav žalobkyne bol posúdený objektívnym a nestranných spôsobom, komplexne, a to na základe doloženej zdravotnej dokumentácie, ako aj z lekárskych správ a záverov odborných lekárov. Uviedla, že ZSP nevylučuje možnosť, aby v rámci odvolacieho konania bolo zmenené rozhodnutie na základe nových dôkazov, v odvolacom konaní však neboli predložené žalobkyňou také dôkazy, ktoré by spochybnili správnosť posúdenia jej zdravotného stavu a následného rozhodnutia o nároku na zvýšenie sumy invalidného dôchodku. Uviedla, že žalobkyňa nepreukázala doloženou zdravotnou dokumentáciou žiadne relevantné dôvody, ktoré by spochybňovali prijatý záver posudkových lekárov sociálneho poistenia. Mala za to, že posudok o invalidite žalobkyne, ktorý bol podkladom pre napadnuté rozhodnutie, je presvedčivý a úplný, a zodpovedá kritériám upraveným v ZSP, pričom zdravotný stav žalobkyne bol posúdený objektívnym a nestranných spôsobom, komplexne, a to na základe doloženej zdravotnej dokumentácie ako aj z lekárskych správ a záverov odborných lekárov. Ďalej uviedla, že posudková medicína sa vo všeobecnosti zaoberá chorobnými zmenami dokumentovanými klinickou medicínou a zhodnocuje najmä z nich vyplývajúci funkčný postih, a to z hľadiska dlhodobého nepriaznivého zdravotného stavu. Mala za to, že zdravotný stav žalobkyne bol posúdený správne a v súlade s príslušnými právnymi predpismi o sociálnom poistení. Napadnuté, ako aj prvostupňové rozhodnutie považovala za zákonné a správne. Bola toho názoru, že námietky uvádzané žalobkyňou o nesprávnom posúdení jej zdravotného stavu sú nedôvodné. Žalobu žiadala zamietnuť. Nežiadala o nariadenie pojednávania. 7. Žalobkyňa v replike zo dňa 20.03.2023 zopakovala argumentáciu už uvedenú v žalobe. 8. Žalovaná dupliku nepodala. IV. Relevantné právne predpisy 9. Podľa § 2 ods. 1 zákona č. 162/2015 Z.z. Správny súdny poriadok (ďalej len „SSP“), v správnom súdnictve poskytuje správny súd ochranu právam alebo právom chráneným záujmom fyzickej osoby a právnickej osoby v oblasti verejnej správy a rozhoduje v ďalších veciach ustanovených týmto zákonom. 10. Podľa § 2 ods. 2 SSP, každý, kto tvrdí, že jeho práva alebo právom chránené záujmy boli porušené alebo priamo dotknuté rozhodnutím orgánu verejnej správy, opatrením orgánu verejnej správy, nečinnosťou orgánu verejnej správy alebo iným zásahom orgánu verejnej správy, sa môže za podmienok ustanovených týmto zákonom domáhať ochrany na správnom súde.
11. Podľa § 6 ods. 1, 2 písm. c) SSP (1) Správne súdy v správnom súdnictve preskúmavajú na základe žalôb zákonnosť rozhodnutí orgánov verejnej správy, opatrení orgánov verejnej správy a iných zásahov orgánov verejnej správy, poskytujú ochranu pred nečinnosťou orgánov verejnej správy a rozhodujú v ďalších veciach ustanovených týmto zákonom. (2) Správne súdy rozhodujú v konaniach o c) správnych žalobách v sociálnych veciach 12. Podľa § 135 ods. 1 SSP, na rozhodnutie správneho súdu je rozhodujúci stav v čase právoplatnosti rozhodnutia orgánu verejnej správy alebo v čase vydania opatrenia orgánu verejnej správy. 13. Podľa § 190 SSP, ak správny súd po preskúmaní rozhodnutia alebo opatrenia žalovaného dospeje k záveru, že žaloba nie je dôvodná, rozsudkom ju zamietne. 14. Podľa 202 ods. 2 SSP, správnu žalobu fyzickej osoby správny súd posudzuje neformálne. Ak je žalobcom právnická osoba, správna žaloba musí obsahovať všetky náležitosti uvedené v odseku 1 a § 182 ods. 1. 15. Podľa § 203 ods. 2 SSP, pri správnej žalobe fyzickej osoby nie je správny súd viazaný žalobnými bodmi. 16. Podľa § 70 ods. 1 ZSP v znení účinnom ku dňu 20.10.2022, poistenec má nárok na invalidný dôchodok, ak sa stal invalidný, získal počet rokov dôchodkového poistenia uvedený v § 72 a ku dňu vzniku invalidity nespĺňa podmienky nároku na starobný dôchodok alebo mu nebol priznaný predčasný starobný dôchodok. 17. Podľa § 71 ods. 1 ZSP v znení účinnom ku dňu 20.10.2022, poistenec je invalidný, ak pre dlhodobo nepriaznivý zdravotný stav má pokles schopnosti vykonávať zárobkovú činnosť o viac ako 40 % v porovnaní so zdravou fyzickou osobou. 18. Podľa § 71 ods. 2 ZSP v znení účinnom ku dňu 20.10.2022, dlhodobo nepriaznivý zdravotný stav je taký zdravotný stav, ktorý spôsobuje pokles schopnosti vykonávať zárobkovú činnosť a ktorý má podľa poznatkov lekárskej vedy trvať dlhšie ako jeden rok. 19. Podľa § 71 ods. 3 ZSP v znení účinnom ku dňu 20.10.2022, pokles schopnosti vykonávať zárobkovú činnosť sa posudzuje porovnaním telesnej schopnosti, duševnej schopnosti a zmyslovej schopnosti poistenca s dlhodobo nepriaznivým zdravotným stavom a telesnej schopnosti, duševnej schopnosti a zmyslovej schopnosti zdravej fyzickej osoby. Pri posudzovaní poklesu schopnosti vykonávať zárobkovú činnosť sa neprihliada na zdravotné postihnutia, ktoré boli zohľadnené na nárok na invalidný výsluhový dôchodok podľa osobitného predpisu. 20. Podľa § 71 ods. 4 ZSP v znení účinnom ku dňu 20.10.2022, pokles schopnosti vykonávať zárobkovú činnosť sa posudzuje na základe a) lekárskych správ a údajov zo zdravotnej dokumentácie zdravotníckeho zariadenia a zhodnotenia liečby s určením diagnostického záveru, stabilizácie ochorenia, jeho doterajšieho vývoja, ďalšej liečby a b) komplexných funkčných vyšetrení a ich záverov, pričom sa prihliada na zostávajúcu schopnosť vykonávať zárobkovú činnosť, zostávajúcu schopnosť prípravy na povolanie, možnosti poskytnutia pracovnej rehabilitácie alebo rekvalifikácie. 21. Podľa § 71 ods. 5 ZSP v znení účinnom ku dňu 20.10.2022, miera poklesu schopnosti vykonávať zárobkovú činnosť je uvedená v prílohe č. 4. 22. Podľa § 71 ods. 6 ZSP v znení účinnom ku dňu 20.10.2022, miera poklesu schopnosti vykonávať zárobkovú činnosť v percentách sa určuje podľa druhu zdravotného postihnutia, ktoré je rozhodujúcou príčinou dlhodobo nepriaznivého zdravotného stavu, a so zreteľom na závažnosť ostatných zdravotných postihnutí. 23. Podľa § 71 ods. 7 ZSP v znení účinnom ku dňu 20.10.2022, jednotlivé percentuálne miery poklesu schopnosti vykonávať zárobkovú činnosť sa nesčítavajú.
24. Podľa § 71 ods. 8 ZSP v znení zákona č. 310/2006 Z. z., mieru poklesu schopnosti vykonávať zárobkovú činnosť určenú podľa odseku 6 možno zvýšiť najviac o 10%, ak závažnosť ostatných zdravotných postihnutí ovplyvňuje pokles schopnosti vykonávať zárobkovú činnosť. Na určenie zvýšenia hodnoty sa vychádza z predchádzajúceho výkonu zárobkovej činnosti, dosiahnutého vzdelania, skúsenosti a schopnosti rekvalifikácie. Obdobne to platí, ak pokles schopnosti vykonávať zárobkovú činnosť je dôsledkom viacerých zdravotných postihnutí podmieňujúcich dlhodobo nepriaznivý zdravotný stav. 25. Podľa § 71 ods. 9 ZSP v znení účinnom ku dňu 20.10.2022, ak v prílohe č. 4 nie je uvedené zdravotné postihnutie, ktoré je príčinou dlhodobo nepriaznivého zdravotného stavu, určí sa miera poklesu schopnosti vykonávať zárobkovú činnosť v percentách podľa takého zdravotného postihnutia uvedeného v tejto prílohe, ktoré je s jeho funkčným dopadom najviac porovnateľné. 26. Podľa § 153 ods. 3 ZSP lekárska posudková činnosť dôchodkového poistenia zahŕňa posudzovanie: a) dlhodobo nepriaznivého zdravotného stavu a poklesu schopnosti vykonávať zárobkovú činnosť, b) dlhodobo nepriaznivého zdravotného stavu nezaopatreného dieťaťa, choroby a stavu nezaopatreného dieťaťa, ktoré si vyžadujú osobitnú starostlivosť. 27. Podľa § 153 ods. 5 ZSP v znení neskorších predpisov, ak § 155 ods. 1 neustanovuje inak, lekársku posudkovú činnosť vykonáva posudkový lekár sociálneho poistenia príslušnej pobočky a posudkový lekár sociálneho poistenia ústredia (ďalej len „posudkový lekár“) za osobnej účasti poistenca alebo poškodeného, ak posudkový lekár neurčí inak; podmienka osobnej účasti musí byť splnená vždy, ak o to poistenec alebo poškodený požiada. 28. Podľa § 293eu ZSP v znení zákona č. 66/2020 Z. z., počas krízovej situácie sa ustanovenia § 142 ods. 6 písm. c), § 146 ods. 2 a § 153 ods. 5 časť vety za bodkočiarkou neuplatňujú. V. Právne posúdenie veci správnym súdom 29. Správny súd v Bratislave v prvom rade uvádza, že s odkazom na zákon č. 151/2022 Z.z. o zriadení správnych súdov a o zmene a doplnení niektorých zákonov (ďalej len „zákon o správnych súdoch“) sa okrem iného zriadil aj Správny súd v Bratislave. Ustanovenie § 3 ods. 1 zákona o správnych súdoch uvádza, že správne súdy začnú svoju činnosť 1. júna 2023. Citované ustanovenie zároveň uvádza: „ak § 4 ods. 1 neustanovuje inak, výkon súdnictva prechádza od 1. júna 2023 z krajských súdov na správne súdy vo všetkých veciach, v ktorých je od 1. júna daná právomoc správnych súdov, a to z Krajského súdu v Bratislave, Krajského súdu v Nitre a Krajského súdu v Trnave na Správny súd v Bratislave.“ Výkon súdnictva prešiel z krajských súdov na novozriadené správne súdy odo dňa 1. júna 2023 vo všetkých veciach, v ktorých je od tohto dátumu daná právomoc správnych súdov. 30. Predmetná vec bola pôvodne iniciovaná a prejednávaná na Krajskom súde v Nitre pod pridelenou spisovou značkou 14Sa/2/2022. Od 1. júna 2023 je na konanie v tejto veci príslušný Správny súd v Bratislave. Vec bola náhodným výberom pridelená samosudcovi do oddelenia 15Sa, ktorý o nej rozhodol pod pôvodnou spisovou značkou s predponou NR-14Sa/2/2022. 31. Správny súd v Bratislave (ďalej aj „správny súd“) ako vecne a miestne príslušný podľa § 10, § 13 ods. 3 SSP v konaní o správnej žalobe v sociálnej veci preskúmal žalobou napadnuté rozhodnutie podľa § 199 až § 205 SSP, oboznámil sa s obsahom súdneho spisu a administratívneho spisu žalovanej, preskúmal napadnuté rozhodnutie žalovanej a priebeh administratívneho konania, ktorý predchádzal vydaniu napadnutého rozhodnutia, posúdil správnu žalobu neformálne neviazaný pri svojom rozhodovaní žalobnými bodmi podľa § 202 ods. 2 SSP v spojení s § 203 ods. 2 SSP, podľa stavu veci v čase právoplatnosti rozhodnutia orgánu verejnej správy podľa § 135 ods. 1 SSP a dospel k záveru, že správna žaloba nie je dôvodná. O žalobe rozhodol bez nariadenia pojednávania, nakoľko boli splnené podmienky podľa § 137 ods. 4 SSP. Oznámenie o mieste a čase verejného vyhlásenia rozhodnutia bez nariadenia ústneho pojednávania bolo vyvesené na úradnej tabuli správneho súdu a zverejnené na web stránke dňa 08.12.2025.
32. Úlohou správneho súdu bolo preskúmať žalobou napadnuté rozhodnutie žalovanej č. 695 315 8322 0 zo dňa 20.10.2022, ktorým žalovaná zamietla odvolanie žalobkyne v celom rozsahu a potvrdila prvostupňové rozhodnutie prvostupňového orgánu č. 695 315 8322 0 zo dňa 14.02.2022, ktorým prvostupňový orgán žiadosť žalobkyne o zvýšenie invalidného dôchodku podľa § 70, § 71, § 73, § 112 ods. 4 a § 263 ods. 1 ZSP v znení neskorších predpisov a podľa § 29 ods. 1 zákona č. 100/1988 Zb. o sociálnom zabezpečení zamietol. 33. Spornou skutočnosťou medzi účastníkmi konania v tomto prípade bolo to, či zdravotný stav žalobkyne bol v administratívnom konaní dostatočne zistený (či bolo alebo nebolo potrebné prizvať na posúdenie zdravotného stavu žalobkyne odborného lekára z odboru ortopédia) a správne posúdený (či bolo rozhodujúce zdravotné postihnutie zaradené pod správnu položku v zmysle prílohy č. 4 k ZSP), ako aj určená miera poklesu schopnosti vykonávať zárobkovú činnosť. Správny súd sa preto zameral na prieskum týchto (sporných) skutočností. 34. Z odborného posudku o invalidite posudkového lekára pobočky zo dňa 01.02.2022 vyplýva, že žalobkyňa bola v tom čase 52 ročná žena, nezaočkovaná, v anamnéze v detstve DMO s psychomotorickou retardáciou, pre bolesti driekovej chrbtice a váhonosných kĺbov naďalej v liečbe ortopéda, verifikovaný bol polytopný vertebroalgický syndróm pri degeneratívnych zmenách, lumbalgia a obojstranná koxartróza III, v EMG náleze v marci 2021 bola konštatovaná prítomnosť axonálnej lézie S1 vľavo, pri chôdzi používa paličku, pre varixy predkolenia a stehien – AS obliterans a femoralis bilateralis Fontain I, v liečbe angiológa, od detstva sa lieči na bronchiálnu astmu, v decembri 2021 bronchodilatačný test negatívny, spirometria bez ventilačnej poruchy, astma bronchiale ľahká perzistentná len z anamnézy, v liečbe kardiológa pre arteriovú hypertenziu s oftalmológom verifikovanou angiopatiou, alergológom liečená pre syndróm dráždivého kašľa, v minulosti liečená psychiatrom pre poruchy osobnosti pri intelekte na hranici populačnej normy. Ďalej bolo konštatované, že sa jedná o polymorbídnu pacientku a že v jej zdravotnom stave nenastali také zmeny, ktoré by podmieňovali zmenu miery poklesu schopnosti vykonávať zárobkovú činnosť. Bolo konštatované, že žalobkyňa je naďalej invalidná s mierou poklesu schopnosti vykonávať zárobkovú činnosť na 55% - teda čiastočná invalidita trvá naďalej. Posudkový lekár vychádzal z týchto lekárskych vyšetrení žalobkyne: Neurologické vyšetrenie 27.10.2021, Ortopedické vyšetrenie 23.11. a 01.12.2021, Pneumologické vyšetrenie 14.12.2021, Imunoalergologické vyšetrenie 03.12. a 27.12.2021, Očné vyšetrenie 02.12.2021, Psychiatrické vyšetrenie 05.10.2021, Interné vyšetrenie 28.10.2021, Rehabilitačné vyšetrenie 02.12.2021, Cievne vyšetrenie 13.01.2022. Posudkový lekár pobočky za rozhodujúce zdravotné postihnutie podľa prílohy č. 4 ZSP stanovil Degeneratívne zmeny na chrbtici a medzistavcových platničkách s trvalým postihnutím funkcie často recidivujúce prejavy (M51 – Iné poruchy medzistavcových platničiek) – Kapitola XV, Oddiel E, Položka 3, písmeno c), s mierou poklesu schopnosti vykonávať zárobkovú činnosť 45%. Posudkový lekár pobočky konštatoval taktiež choroby: Koxartróza – artróza bedrového kĺbu – obojstranná M16, Hypertenzia a Varixy predkolení a stehien. Za iné zdravotné postihnutia posudkový lekár pobočky zvýšil žalobkyni mieru poklesu schopnosti vykonávať zárobkovú činnosť o 10%. V pracovnej rekomandácii bolo konštatované, že žalobkyňa je schopná vykonávať doterajšie alebo iné sústavné zamestnanie, ale len za osobitne uľahčených pracovných podmienok. Posudkový lekár pobočky vo výroku posudku konštatoval, že žalobkyňa je naďalej invalidná podľa § 71 ods. 1 ZSP v znení neskorších predpisov, lebo pre dlhodobo nepriaznivý zdravotný stav má pokles schopnosti vykonávať zárobkovú činnosť o viac ako 40% v porovnaní so zdravou fyzickou osobou, pričom konštatoval aj to, že žalobkyňa je aj naďalej čiastočne invalidná podľa § 37 ods. 3 písm. b) zákona č. 100/1988 Zb. v znení zákona č. 194/1994 Z. z. a zákona č. 107/1999 Z. z., lebo pre dlhodobo nepriaznivý zdravotný stav je schopná vykonávať doterajšie alebo iné sústavné zamestnanie len za osobitne uľahčených pracovných podmienok – posudkový lekár pobočky mieru poklesu schopnosti žalobkyne vykonávať zárobkovú činnosť v percentách stanovil v celku na 55%. Zdravotný stav žalobkyne bol posudzovaný v jej neprítomnosti v súvislosti s opatreniami prijatými počas krízovej situácie a v súlade s § 153 ods. 5 ZSP v znení zákona č. 66/2020 Z. z., ktorým sa dopĺňa zákon č. 311/2001 Z. z. Zákonník práce v znení neskorších predpisov a ktorým sa dopĺňajú niektoré zákony. Posudkový lekár pobočky opätovne (po podaní odvolania žalobkyňou) posúdil zdravotný stav žalobkyne dňa 30.03.2020, pričom zotrval na pôvodnom posúdení zdravotného stavu žalobkyne uvedenom v odbornom posudku o invalidite zo dňa 01.02.2022. 35. Z odborného lekárskeho posudku posudkového lekára ústredia zo dňa 12.10.2022 vyplýva, že „Účastníčka konania je čiastočne invalidná od 1. marca 1993, od 7. novembra 2019 s určenou mierou
poklesu schopnosti vykonávať zárobkovú činnosť 55 %, z toho 45 % pre obmedzenie pohyblivosti bedrových kĺbov stredne ťažkého stupňa, so zvýšením o 10 % pre ostatné zdravotné postihnutia. Aktuálne bola účastníčka konania posúdená z dôvodu nesúhlasu s ponechanou percentuálnou mierou 55 % pri novej žiadosti o zvýšenie sumy invalidného dôchodku. V odvolaní doložila nové odborné vyšetrenia i vyšetrenia z minulosti, ktoré boli pri predchádzajúcich hodnoteniach zdravotného stavu posudkovo zohľadnené - alergologické vyšetrenia z obdobia 1973 - 1975 a psychologické vyšetrenie z roku 2005. V odvolaní ďalej namieta, že najzávažnejším ochorením, ktorým trpí, sú degeneratívne zmeny bedrových kĺbov, ktoré ako hlavnú diagnózu mala určené aj pri posúdení zdravotného stavu dňa 14. apríla 2020. Dlhoročne trpí ťažkosťami týkajúcimi sa prevažne pohybového aparátu. Poruchy hybnosti krčnej a driekovej chrbtice sú pri diskopatiách v krčnom úseku a degeneratívnych zmenách driekového úseku s radikulárnym dráždením ľavej dolnej končatiny v dermatóme S1, bez prítomnosti iritačnej a zánikovej symptomatológie horných i dolných končatín, zhoršenia sú zvládnuté ambulantnou, konzervatívnou formou liečby. Chôdza je antalgická s potrebou opory, limitovaná nadhmotnosťou i degeneratívnymi zmenami bedrových kĺbov, ktoré r?ntgenologicky dosahujú III. stupeň, ale klinicky dlhodobo pretrváva ľahké obmedzenie v zmysle ohýbania, s rotáciami viaznúcimi iba v krajných polohách. Podľa všeobecného posudkového hľadiska, uvedeného v prílohe č. 4 k zákonu č. 461/2003 Z. z. sa pri posudzovaní zdravotného stavu na účely invalidity určí miera poklesu schopnosti vykonávať zárobkovú činnosť podľa funkčného postihnutia. Samotné r?ntgenologicky, alebo inými zobrazovacími metódami zistené degeneratívne zmeny nezapríčiňujú pokles schopnosti zárobkovej činnosti. Účastníčka konania je dlhoročne v ambulantnej liečbe psychiatra pre recidivujúcu depresívnu poruchu, ktorá je hodnotená ako stredne ťažká, ťažšie odkloniteľná pri dysfunkčnom matrimóniu s existenčnými problémami, myslenie je bez bludov u osobnosti simplexnej s intelektovými schopnosťami v dolnom pásme populačného priemeru. Od detstva je sledovaná alergológom pre časté infekty dýchacích ciest pri dysregulácii špecifickej bunkovej imunity. Bola vyšetrená pneumológom s vyhovujúcou saturáciou krvi kyslíkom, opakovane bez ventilačnej poruchy pri spirometrickom vyšetrení, pneumológ vyslovil podozrenie na reštrikčnú ventilačnú poruchu. Hodnoty krvného tlaku sú antihypertenzívnou liečbou pod kontrolou, bez porúch kinetiky srdcových oddielov s vyhovujúcou výtlakovou funkciou ľavej srdcovej komory, na očnom pozadí so začínajúcim sklerotickými cievnymi zmenami. Artériová hypertenzia je hodnotená s miernym rizikom. Obojstranné varixy dolných končatín sú hemodynamicky nezávažné, sklerotické zmeny ciev dolných končatín sú s dostačujúcim kolaterálnym obehom. Iritačný zápal kože rúk je zvládnutý lokálnou liečbou, deviácia nosového septa je indikovaná na septoplastiku. Po zhodnotení predložených odborných vyšetrení podľa všeobecného posudkového hľadiska je rozhodujúcim zdravotným postihnutím obmedzenie pohybu bedrových kĺbov stredne ťažkého stupňa, s prislúchajúcou mierou poklesu schopnosti vykonávať zárobkovú činnosť na hornej hranici percentuálneho rozpätia, 45 %, nakoľko porovnaním ortopedických nálezov (7. november 2019) pri predchádzajúcom posúdení nenastalo funkčné zhoršenie hybnosti bedrových kĺbov. Ostatné ochorenia, ktoré nie sú rozhodujúcim zdravotným postihnutím, ale svojou podstatou ovplyvňujú funkčný stav organizmu, podmieňujú zvýšenie percentuálnej miery poklesu schopnosti vykonávať zárobkovú činnosť o 10%. Celková miera poklesu schopnosti vykonávať zárobkovú činnosť je podľa zákona č. 461/2003 Z. z. v znení neskorších predpisov 55 % naďalej, pretože od posledného posúdenia zdravotného stavu nenastalo také zhoršenie, ktoré by viedlo k zmene percentuálnej miery. Podľa zákona č. 100/1988 Zb. v znení neskorších predpisov čiastočná invalidita trvá naďalej.“ Posudkový lekár ústredia vo výroku posudku uviedol to isté ako posudkový lekár pobočky, a to, že žalobkyňa je naďalej invalidná podľa § 71 ods. 1 ZSP v znení neskorších predpisov, lebo pre dlhodobo nepriaznivý zdravotný stav má pokles schopnosti vykonávať zárobkovú činnosť o viac ako 40% v porovnaní so zdravou fyzickou osobou, pričom rovnako ako posudkový lekár pobočky konštatoval aj to, že žalobkyňa je aj naďalej čiastočne invalidná podľa § 37 ods. 3 písm. b) zákona č. 100/1988 Zb. v znení zákona č. 194/1994 Z. z. a zákona č. 107/1999 Z. z., lebo pre dlhodobo nepriaznivý zdravotný stav je schopná vykonávať doterajšie alebo iné sústavné zamestnanie len za osobitne uľahčených pracovných podmienok – posudkový lekár ústredia mieru poklesu schopnosti žalobkyne vykonávať zárobkovú činnosť v percentách stanovil v celku na 55% (rovnako ako posudkový lekár pobočky). Za rozhodujúce zdravotné postihnutie podľa prílohy č. 4 ZSP posudkový lekár ústredia stanovil Koxartróza – artróza bedrového kĺbu - obojstranná – M16 (zaradenie: Choroby podporného a pohybového aparátu - Kapitola XV, Postihnutie končatín - Oddiel G, Obmedzenie pohybu bedrových kĺbov stredného stupňa - Položka 41.2, obojstranné písmeno b)). Posudkový lekár ústredia konštatoval taktiež choroby: Iné poruchy medzistavcových platničiek, Primárna (esenciálna) hypertenzia, Recidivujúca depresívna porucha stredne ťažká, Varixy, Ischemická choroba dolných končatín, Dysregulácia špecifickej celulárnej imunity, Syndróm dráždivého kašľa. Za iné zdravotné postihnutia posudkový lekár ústredia zvýšil žalobkyni mieru poklesu schopnosti
vykonávať zárobkovú činnosť o 10%. Posudkový lekár ústredia vychádzal z týchto lekárskych vyšetrení žalobkyne: Neurologické vyšetrenia z 27.10.2021 a z 25.01.2022, Ortopedické vyšetrenia z 23.11. a 01.12.2021, ako aj z 19.01.2022 a 24.03.2022, Rehabilitačné vyšetrenie z 02.12.2021, Pneumologické vyšetrenie z 14.12.2021, Imunoalergologické vyšetrenia z 03.12. a z 27.12.2021, Očné vyšetrenie z 02.12.2021, Psychiatrické vyšetrenia z 05.10.2021 a z 24.11.2021, Interné vyšetrenie z 28.10.2021, Kožné vyšetrenia z 05.10.2021 a z 30.11.2021, Cievne vyšetrenie z 13.01.2022, ORL vyšetrenie z 03.03.2022 a psychologické vyšetrenie z 14.05.2005. V rámci pracovnej rekomandácie posudkový lekár ústredia konštatoval, že žalobkyňa môže byť zaradená na trh práce, ale s obmedzením, pričom môže vykonávať prácu len v prostredí bez chladu a vlhka – môže vykonávať psychicky a fyzicky nenáročné práce bez vynútenej polohy v sede a v stoji s možnosťou skrátenia pracovného úväzku. V predmetnom odbornom lekárskom posudku zo dňa 12.10.2022 posudkový lekár ústredia taktiež konštatoval, že posúdenie zdravotného stavu žalobkyne bolo vykonané v jej neprítomnosti v súvislosti s opatreniami prijatými počas krízovej situácie a v súlade s § 153 ods. 5 zákona o sociálnom poistení v znení zákona č. 66/2020 Z.z., ktorým sa dopĺňa zákon č. 311/2001 Z.z. Zákonník práce v znení neskorších predpisov a ktorým sa dopĺňajú niektoré zákony. 36. Správny súd má za preukázané, že žalobkyňa je čiastočne invalidná od 01.03.1993, pričom od 07.11.2019 s určenou mierou poklesu schopnosti vykonávať zárobkovú činnosť 55% (45% pre obmedzenie pohyblivosti bedrových kĺbov stredne ťažkého stupňa, so zvýšením o 10% pre ostatné zdravotné postihnutia). Zdravotný stav žalobkyne bol opätovne posudzovaný z dôvodu jej nesúhlasu s ponechanou percentuálnou mierou 55% pri jej novej žiadosti o zvýšenie sumy invalidného dôchodku. Z vypracovaných viacerých odborných lekárskych posudkov (zo dňa 01.02.2022, zo dňa 30.03.2022 a zo dňa 12.10.2022) je zrejmé, že zdravotný stav žalobkyne bol posúdený na základe ňou predložených lekárskych nálezov (Neurologické vyšetrenia z 27.10.2021 a z 25.01.2022, Ortopedické vyšetrenia z 23.11. a 01.12.2021, ako aj z 19.01.2022 a 24.03.2022, Rehabilitačné vyšetrenie z 02.12.2021, Pneumologické vyšetrenie z 14.12.2021, Imunoalergologické vyšetrenia z 03.12. a z 27.12.2021, Očné vyšetrenie z 02.12.2021, Psychiatrické vyšetrenia z 05.10.2021 a z 24.11.2021, Interné vyšetrenie z 28.10.2021, Kožné vyšetrenia z 05.10.2021 a z 30.11.2021, Cievne vyšetrenie z 13.01.2022, ORL vyšetrenie z 03.03.2022 a psychologické vyšetrenie z 14.05.2005), z ktorých vyplýva, že miera poklesu schopnosti žalobkyne vykonávať zárobkovú činnosť v percentách je naďalej 55% (45% za rozhodujúce zdravotné postihnutie - Koxartróza – artróza bedrového kĺbu - obojstranná – M16: Choroby podporného a pohybového aparátu - Kapitola XV, Postihnutie končatín - Oddiel G, Obmedzenie pohybu bedrových kĺbov stredného stupňa - Položka 41.2, obojstranné - písmeno b) + 10% za ostatné zdravotné postihnutia, ktorými sú: Iné poruchy medzistavcových platničiek, Primárna (esenciálna) hypertenzia, Recidivujúca depresívna porucha stredne ťažká, Varixy, Ischemická choroba dolných končatín, Dysregulácia špecifickej celulárnej imunity, Syndróm dráždivého kašľa). Správny súd konštatuje, že nedetegoval (v predložených lekárskych správach a odborných lekárskych posudkoch) u žalobkyne iné závažnejšie rozhodujúce ochorenie oproti už stanovenému rozhodujúcemu zdravotnému postihnutiu (Koxartróza – artróza bedrového kĺbu - obojstranná – M16). 37. Príloha č. 4 ZSP v znení účinnom ku dňu 20.10.2022 v kapitole XV. upravuje Choroby podporného a pohybového aparátu, Oddiel G – Postihnutie končatín, pod položkou 41 je uvedené Obmedzenie pohybu bedrových kĺbov, pod položkou 41.1 ľahkého stupňa: a) jednostranné s mierou poklesu schopnosti vykonávať zárobkovú činnosť 10%, b) obojstranné s mierou poklesu schopnosti vykonávať zárobkovú činnosť 20%; pod položkou 41.2 stredného stupňa: a) jednostranné s mierou poklesu schopnosti vykonávať zárobkovú činnosť 20-25%, b) obojstranné s mierou poklesu schopnosti vykonávať zárobkovú činnosť 40-45%; pod položkou 41.3 ťažkého stupňa: a) jednostranné s mierou poklesu schopnosti vykonávať zárobkovú činnosť 40-50%, b) obojstranné s mierou poklesu schopnosti vykonávať zárobkovú činnosť 70-75%. 38. Sporným medzi účastníkmi konania teda najprv bolo to, či bolo rozhodujúce zdravotné postihnutie (ochorenie Koxartróza – artróza bedrového kĺbu - obojstranná – M16) zaradené pod správnu položku. Podľa názoru správneho súdu posudkový lekár ústredia riadne a dostatočne vo svojom odbornom posudku zo dňa 12.10.2022 vysvetlil, prečo rozhodujúce zdravotné postihnutie nezaradil do položky 41.3 písm. b) ako sa domáhala žalobkyňa, ale ho zaradil do položky 41.2 písm. b). Posudkový lekár ústredia k predmetnej námietke žalobkyne uviedol nasledovné: „Dlhoročne trpí ťažkosťami týkajúcimi sa prevažne pohybového aparátu. Poruchy hybnosti krčnej a driekovej chrbtice sú pri diskopatiách v krčnom úseku a degeneratívnych zmenách driekového úseku s radikulárnym dráždením ľavej dolnej končatiny
v dermatome S1, bez prítomnosti iritačnej a zánikovej symptomatológie horných i dolných končatín, zhoršenia sú zvládnuté ambulantnou, konzervatívnou formou liečby. Chôdza je antalgická s potrebou opory, limitovaná nadhmotnosťou i degeneratívnymi zmenami bedrových kĺbov, ktoré r?ntgenologicky dosahujú III. stupeň, ale klinicky dlhodobo pretrváva ľahké obmedzenie v zmysle ohýbania, s rotáciami viaznúcimi iba v krajných polohách. Podľa všeobecného posudkového hľadiska, uvedeného v prílohe č. 4 k zákonu č. 461/2003 Z. z. sa pri posudzovaní zdravotného stavu na účely invalidity určí miera poklesu schopnosti vykonávať zárobkovú činnosť podľa funkčného postihnutia. Samotné r? ntgenologicky, alebo inými zobrazovacími metódami zistené degeneratívne zmeny nezapríčiňujú pokles schopnosti zárobkovej činnosti.“ Správny súd sa stotožňuje s konštatovaniami posudkového lekára ústredia, pričom jeho argumenty považuje za logické, jasné a nerozporné (posudkový lekár ústredia teda podľa správneho súdu posúdil žalobkyňou predložené lekárske správy komplexne a dostatočne vysvetlil, prečo zaradil rozhodujúce zdravotné postihnutie žalobkyne pod položku 41.2 písm. b – z klinického hľadiska sa jedná o obojstranné obmedzenie pohybu bedrových kĺbov stredného stupňa; posudkový lekár ústredia sa teda v odbornom posudku zo dňa 12.10.2022 svojimi argumentami vysporiadal aj so záverom rehabilitačnej lekárky D. E. F. zo dňa 02.12.2021 nachádzajúcim sa v predmetných lekárskych správach, v ktorom bolo konštatované, že ide o ťažký stupeň obmedzenia). Vzhľadom na uvedené je podľa názoru správneho súdu rozhodujúce zdravotné postihnutie zaradené do správnej položky a pod správne písmeno (Položka 41.2, písmeno b)), pretože neboli preukázané príznaky choroby tak, ako sú charakterizované v Kapitole XV, Oddiel G, položka 41.1, písm. b), respektíve položka 41.3, písm. b). Miera poklesu schopnosti vykonávať zárobkovú činnosť žalobkyne bola taktiež určená správne a v súlade so zákonom a príslušnou prílohou. Správny súd považoval námietky žalobkyne za nedôvodné. 39. K námietke žalobkyne ohľadne toho, že nebol k posúdeniu jej zdravotného stavu prizvaný odborný lekár z odboru ortopédia, správny súd uvádza, že podľa jeho názoru posudkový lekár ústredia mal k dispozícii dostatočne úplné a presvedčivé odborné lekárske správy na základe ktorých mohol objektívne zhodnotiť zdravotný stav žalobkyne, a to bez prizvania odborného lekára z oblasti ortopédie. Správny súd v tejto súvislosti taktiež poukazuje na vyjadrenie posudkového lekára ústredia k predmetnej námietke žalobkyne: „Po zhodnotení predložených odborných vyšetrení podľa všeobecného posudkového hľadiska je rozhodujúcim zdravotným postihnutím obmedzenie pohybu bedrových kĺbov stredne ťažkého stupňa, s prislúchajúcou mierou poklesu schopnosti vykonávať zárobkovú činnosť na hornej hranici percentuálneho rozpätia, 45 %, nakoľko porovnaním ortopedických nálezov (zo 7. november 2019) pri predchádzajúcom posúdení nenastalo funkčné zhoršenie hybnosti bedrových kĺbov.“ Správny súd považuje vysvetlenie posudkového lekára ústredia za akceptovateľné. 40. Správny súd taktiež poukazuje na to, že podľa § 184 ZSP sa dávkové konanie (teda aj konanie vo veci zvýšenia invalidného dôchodku) začína na základe písomnej žiadosti fyzickej osoby s tým, že je to v prvom rade táto fyzická osoba, ktorej prislúcha povinnosť predložiť všetky podklady (v tomto zmysle lekárske správy) pojednávajúce o jej nepriaznivom zdravotnom stave, ktoré následne posudkový lekár sociálneho poistenia vyhodnotí jednotlivo a vo vzájomnej súvislosti. Zodpovednosť za ich nepredloženie v celom rozsahu, respektíve za predloženie lekárskych správ s dátumom po vydaní napadnutého rozhodnutia nemožno prenášať na správny orgán. Podľa správneho súdu žalobkyňa nepredložila v konaní také odborné lekárske nálezy, ktorými by relevantne spochybnila alebo vyvrátila posudkový záver posudkového lekára ústredia zo dňa 12.10.2022. 41. Vzhľadom na všetky vyššie uvedené skutočnosti má správny súd za to, že v prejednávanej veci posudkoví lekári sa podrobne zaoberali predloženými lekárskymi správami žalobkyne, pričom ich aj dôsledne vyhodnocovali jednotlivo, ako aj vo vzájomných súvislostiach, a teda daný skutkový stav veci (zdravotný stav žalobkyne) zistili dostatočne. 42. Správny súd taktiež nepovažoval za pochybenie v štádiu posudkovej činnosti, keď posudkoví lekári sociálneho poistenia (pobočky a ústredia) zhodnotili zdravotný stav žalobkyne v jej neprítomnosti, nakoľko takýto postup v tom čase (t. j. 01.02.2022, 30.03.2022 a 12.10.2022) umožňovala právna úprava § 153 ods. 5 ZSP v znení zákona č. 66/2020 Z.z. Uvedené vyplýva aj z odborných lekárskych posudkov, ktoré tvoria neoddeliteľnú prílohu prvostupňového a napadnutého rozhodnutia. V tejto súvislosti správny súd poukazuje aj na rozsudok Najvyššieho správneho súdu Slovenskej republiky sp. zn. 6Ssk/52/2022 zo dňa 27.09.2023.
43. Správny súd zastáva názor, že napadnuté rozhodnutie žalovanej je v súlade so všeobecne záväznými právnymi predpismi, vychádza zo spoľahlivo zisteného skutočného stavu veci a obsahuje predpísané náležitosti – výrok obsahuje rozhodnutie vo veci s uvedením ustanovenia právneho predpisu; v odôvodnení napadnutého rozhodnutia je riadne opísaný priebeh konania, ako aj vyhodnotené skutočnosti, ktoré boli zásadné pre výrok napadnutého rozhodnutia aj s použitím právnych predpisov, na ktorých základe bolo rozhodnuté. 44. Vychádzajúc z týchto záverov a zistení, nakoľko správny súd ani pri neformálnom posudzovaní žaloby bez viazanosti jej žalobnými bodmi v zmysle § 202 ods. 2 a § 203 ods. 2 SSP nezistil nedostatky napadnutého rozhodnutia (ani prvostupňového rozhodnutia) a jeho (ich) vydaniu predchádzajúceho postupu správnych orgánov odôvodňujúcich záver o nezákonnosti rozhodnutia, správny súd správnu žalobu podľa § 190 SSP ako nedôvodnú zamietol. 45. O náhrade trov konania rozhodol správny súd podľa § 168 SSP, a žalovanej, ktorá bola v konaní úspešná v celom rozsahu právo na náhradu trov konania nepriznal, pretože žalovanej voči žalobkyni nevznikli také dôvodne vynaložené trovy konania, ktoré by bolo možné od nej spravodlivo požadovať. 46. Správny súd záverom poukazuje na to, že ak by u žalobkyne došlo k zhoršeniu zdravotného stavu, čo by bolo preukázané novými lekárskymi nálezmi, žalobkyňa má možnosť podať novú žiadosť o zvýšenie invalidného dôchodok Sociálnej poisťovni. Poučenie: Proti tomuto rozhodnutiu je prípustná kasačná sťažnosť. Prípadná kasačná sťažnosť musí byť podaná v lehote jedného mesiaca od doručenia rozhodnutia a podáva sa na Správnom súde v Bratislave v počte vyhotovení, zodpovedajúcom počtu účastníkov konania. (§ 443 SSP) Kasačná sťažnosť nie je prípustná, ak sa opiera o iné dôvody, ako sú uvedené v § 440, ak sa opiera o dôvody, ktoré sťažovateľ neuplatnil v konaní pred správnym súdom, v ktorom bolo vydané napadnuté rozhodnutie, hoci tak urobiť mohol, ak smeruje len proti dôvodom rozhodnutia správneho súdu. (§ 439 ods. 3 SSP) V kasačnej sťažnosti sa musí okrem všeobecných náležitostí podania podľa § 57 uviesť označenie napadnutého rozhodnutia, údaj, kedy napadnuté rozhodnutie bolo sťažovateľovi doručené, opísanie rozhodujúcich skutočností, aby bolo zrejmé, v akom rozsahu a z akých dôvodov podľa § 440 sa podáva (ďalej len "sťažnostné body"), návrh výroku rozhodnutia (sťažnostný návrh). Sťažnostné body možno meniť len do uplynutia lehoty na podanie kasačnej sťažnosti (§ 445 SSP). Sťažovateľ alebo opomenutý sťažovateľ musí byť v konaní o kasačnej sťažnosti zastúpený advokátom. Kasačná sťažnosť a iné podania sťažovateľa alebo opomenutého sťažovateľa musia byť spísané advokátom. Tieto povinnosti neplatia, ak má sťažovateľ alebo opomenutý sťažovateľ, jeho zamestnanec alebo člen, ktorý za neho na kasačnom súde koná alebo ho zastupuje, vysokoškolské právnické vzdelanie druhého stupňa, ak ide o konania o správnej žalobe podľa § 6 ods. 2 písm. c) a d), ak je žalovaným Centrum právnej pomoci (§ 449 SSP).

Zdroj: KAUZIS.SK – https://www.kauzis.sk/judikatura/r/ECLI:SK:SpSBA:2026:4022200534.2 (dáta aktuálne k 13. 11. 2026). Záväzné je znenie zverejnené súdom.




